সরোজ মুখার্জী বা সরোজ মুখোপাধ্যায় (১৪ই জানুয়ারি, ১৯১১ - ৯ই ফেব্রুয়ারি,১৯৯০) একজন ভারতীয় স্বাধীনতা সংগ্রামী ও স্বাধীন ভারতের একজন কমিউনিস্ট নেতা। তিনি ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সম্পাদক ছিলেন।  জন্ম ও প্রারম্ভিক জীবন  সরোজ মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের  পশ্চিম বর্ধমান জেলার বাহাদুরপুর গ্রামে। পিতা ছিলেন শিক্ষাব্রতী ত্রিলোচন মুখোপাধ্যায়। ১৯২৮ খ্রিস্টাব্দে তিনি বর্ধমান মিউনিসিপ্যাল হাই স্কুল থেকে ম্যাট্রিক এবং শ্রীরামপুর কলেজ থেকে বৃত্তি নিয়ে আইএসসি পাশ করেন। ছাত্রাবস্থাতেই তিনি রাজনৈতিক ক্রিয়াকলাপে যুক্ত হন। ১৯২৪ খ্রিস্টাব্দে তিনি বিপ্লবী যুগান্তর দলের সংস্পর্শে আসেন এবং   সহপাঠী  বিনয় চৌধুরীর সঙ্গে  ভারতীয় জাতীয় কংগ্রেসে যোগ দেন।  শ্রীরামপুর কলেজে পড়ার সময় তিনি ভূপেন্দ্রনাথ দত্ত, কমিউনিস্ট নেতা আবদুল হালিম ও  মুজফ্‌ফর আহ্‌মেদের সঙ্গে পরিচিত হন। ১৯৩০ খ্রিস্টাব্দে আইন অমান্য আন্দোলন যোগ দিয়ে কারারুদ্ধ হন এবং মুক্তির পর কলকাতার  বিদ্যাসাগর কলেজে ভরতি হন। ১৯৩৩ খ্রিস্টাব্দে তিনি কমিউনিস্ট পার্টির সদস্য পদ নেন, কিন্তু পরীক্ষার আগেই গ্রেফতার হন। জেলে বসে পরীক্ষা দিয়ে ডিসটিংশন সহ বিএ পাশ করেন এবং এম.এ ও আইন বিষয়ে পড়াশোনা শুরু করেন। ১৯৩৮ খ্রিস্টাব্দে মুক্তি পাওয়ার পর পড়াশোনায় ছেদ টানেন এবং কমিউনিস্ট পার্টির সক্রিয় কর্মী হিসাবে নিয়োজিত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪২২,৪২৩,   বাম|থাম্ব|288x288পিক্সেল|আবদুল হালিম, সরোজ মুখোপাধ্যায়, মুজফ্‌ফর আহ্‌মেদ বেঙ্গল প্রাদেশিক সম্মেলনে (১৯৩৮ ডিসেম্বর - ১৯৩৯ জানুয়ারি) চন্দননগরে  রাজনৈতিক ক্রিয়াকলাপ সরোজ মুখোপাধ্যায় ১৯৩৯-৪৩ খ্রিস্টাব্দে ভারতের কমিউনিস্ট পার্টির কলকাতা জেলা কমিটির সম্পাদক, ১৯৪৩-৪৮ খ্রিস্টাব্দে বঙ্গীয় প্রাদেশিক কমিটির সদস্য এবং ১৯৫১-৬২ খ্রিস্টাব্দে অবিভক্ত কমিউনিস্ট পার্টির জাতীয় পরিষদের সদস্য ছিলেন। ১৯৬৪ খ্রিস্টাব্দে  কমিউনিস্ট পার্টি (মার্কসবাদী) গঠনে তাঁর অবদান ছিল উল্লেখযোগ্য। ১৯৭১ খ্রিস্টাব্দে তিনি বর্ধমানের কাটোয়া লোকসভা কেন্দ্রে জয়লাভ করে লোকসভার সদস্য হন। ১৯৮২ খ্রিস্টাব্দে  প্রমোদ দাশগুপ্তর (১৯১০-১৯৮২) মৃত্যুর পর তিনি পশ্চিমবঙ্গ রাজ্য কমিটির সম্পাদক ও ১৯৮৬ খ্রিস্টাব্দে পার্টির পলিট ব্যুরোর সদস্য হন।  সম্পাদনা ও রচনা সরোজ মুখোপাধ্যায় শুরু থেকেই পার্টির মুখপত্রের সম্পাদনা ও বিভিন্ন রচনায় নিয়োজিত ছিলেন। ১৯৫৬ খ্রিস্টাব্দে অবিভক্ত কমিউনিস্ট পার্টির দৈনিক পত্রিকা স্বাধীনতা-র সম্পাদক ছিলেন এবং ১৯৬১ খ্রিস্টাব্দে কারারুদ্ধ হওয়া পর্যন্ত সে দায়িত্ব পালন করেন। একসময় পার্টির সাপ্তাহিক পত্রিকা "গণশক্তি"-র সম্পাদনা করেছেন এবং নিয়মিতই লিখতেন। তার রচিত গ্রন্থগুলির মধ্যে উল্লেখযোগ্য হল-  ট্রেড ইউনিয়নের গোড়ার কথা   ১৯০৫ সালের রুশ বিপ্লব  স্বাধীনতার যুদ্ধে রংপুর  ট্রেড ইউনিয়ন আন্দোলনের নতুন ধারা  তিনটি দশক  দুই পথিকৃৎ  দুইটি স্মরণীয় দিন   রাজনীতি ও সাংবাদিকতা  ভারতের কমিউনিস্ট পার্টি ও আমরা (২  খণ্ড)  জীবনাবসান সরোজ মুখোপাধ্যায় ১৯৯০ খ্রিস্টাব্দের ১০ই ফেব্রুয়ারি কলকাতায় প্রয়াত হন। গণতান্ত্রিক মহিলা সমিতির নেত্রী ও কবি কনক মুখোপাধ্যায়(১৯২১-২০০৫) ছিলেন তাঁর স্ত্রী।   আরো দেখুন   ভারতের কমিউনিস্ট পার্টি (মার্ক্সবাদী)  কনক মুখার্জী    তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:বাঙালি হিন্দু বিষয়শ্রেণী:কলকাতার রাজনীতিবিদ বিষয়শ্রেণী:পশ্চিম বর্ধমান জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পঞ্চম লোকসভার সদস্য বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:ভারতীয় সংবাদপত্র সম্পাদক বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:ভারতীয় রাজনৈতিক লেখক বিষয়শ্রেণী:ভারতীয় মার্ক্সবাদী লেখক বিষয়শ্রেণী:ভারতীয় সাম্যবাদী লেখক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:ভারতীয় রাজনৈতিক সাংবাদিক বিষয়শ্রেণী:বাংলা ভাষার লেখক